**OPB 3, 23. 4. 2020**

Pozdravljeni, učenci!

Danes je prav poseben dan, in sicer 23. aprila praznujemo svetovni dan knjige in avtorskih pravic. Svetovni dan knjige se zgleduje po prazniku Sv. Jurija, v katerem so Katalonci v en praznik združili več običajev oziroma praznikov – tudi praznik vrtnic, ki izvira iz sedemnajstega stoletja – to je dan, na katerega so fantje dekletom podarili vrtnico (lepoto), one pa njim knjigo (znanje). Unesco je razglasil 23. april za svetovni dan knjige leta 1995. To je simboličen dan za svetovno književnost.

Vzemite svojo najljubšo knjigo in jo prelistajte, ponovno preberite, razmislite, kaj vam sporoča ...

**SPROSTITEV, USMERJENO PREŽIVLJANJE PROSTEGA ČASA**

Pojdi na sprehod, opazuj naravo, cvetoča drevesa, zeleni gozd, metulje in ptice. Nato naberi regratove cvetove in pripravi ocvrte regratove cvetove.

Navodilo za pripravo:

Naberemo lepe velike regratove cvetove. Cvetovi morajo biti suhi. Posujemo jih s soljo in poprom. Vsakega posebej povaljamo v moki, nato jih namočimo v jajca in povaljamo v drobtine. Cvremo jih v ne preveč vročem olju. Ocvrti so, ko dobijo na vsaki strani lepo hrustljavo barvo. Pa dober tek.

učiteljica Alenka